作者:劉辰翁
標題:疏影
內容:香篝素被。聽花犯低低，瑤花開未。長記那時，熾炭圍爐，瘦妻換酒行試。當家人在銷金帳，約莫是、打圍歸際。又誰知、別憶烹茶，冷落故家愁思。聞道滕驕巽懶，今朝待檄與，翻雲鬚易。白白不成，又不教晴，做盡黃昏情味。銀河本是冰冰底。怎忍向、東風成水。待滿城、玉宇瓊樓，卻報臥廬人起。